cyanic-selkie/wikianc huggingface dataset:
Kenny Huang
I 1988 ble Huang den første personen utdannet på det kinesiske fastlandet som jobbet på Wall Street. Han har ved flere anledninger fungert som bindeledd mellom kinesiske og amerikanske forretningsmenn og bedrifter, ikke minst i forbindelse med idrett. I Norge har Huang i hovedsak fått medieomtale i tiden etter 2. august 2010, da han ble satt i forbindelse med et mulig oppkjøp av den engelske fotballklubben Liverpool FC. Han oppgav oppkjøpsplanen etter noen uker.
Bratten
Bratten er et lite tettsted i Lycksele kommun i Västerbottens län i Sverige.
Sveriges lantbruksuniversitet
Sveriges lantbruksuniversitet (SLU) er et svensk universitet som utdanner agronomer, forstmenn, veterinærer, lantmästare, landskapsarkitekter, landskapsingeniører, trädgårdsingenjör, hortonomer, hippologer og skogsmästare. På SLU tilbys også et antall kandidat- og masterutdannelser innen økonomi, husdyrsvitenskap, matvitenskap, biologi og fiskerivitenskap.
Padling under Sommer-OL 2008 – K-1 slalåm menn
Slalåm K-1 menn under Sommer-OL 2008 fant sted den 11. og 12. august 2008 på Shunyi Olympic Rowing-Canoeing Park i Beijing.
UltraBirken løp 2014
UltraBirken løp 2015 var en del av Birkebeinerløpet 2014, og ble arrangert 13. juni 2015. Løpet var 60 km langt.
140 menn og 33 damer fullførte løpet.
Resultater, herrer
Tom Erik Halvorsen vant løpet for andre år på rad.
Lino Vombömmel
Lino Vombömmel (født 24. juli 1934 i Teresópolis, forbundstaten Rio de Janeiro, Brasil, død 6. august 2007) var biskop av Santarém i Brasil.
Mary-Kate og Ashley Olsen
Mary-Kate Olsen og Ashley Fuller Olsen er to tvillingsøstre fra USA (født 13. juni 1986) som er skuespillere sammen og etterhvert hver for seg. De har medvirket i filmer og TV-serier siden de var småbarn, men fikk sitt store gjennombrudd i TV-serien Under samme tak (Full House). Skjønt de er meget like er de egentlig toeggede tvillinger.
Lino Vombömmel
Vombömmel ble presteviet den 15. desember 1962. I 1981 ble han hjelpebiskop av Santarém do Pará og titulærbiskop av Iunca in Byzacena. Han ble bispeviet av Carmine Rocco den 15. august 1981. I 1983 ble han koadjutorbiskop i Santarém do Pará og fra 1985 var han biskop der.
Mary-Kate og Ashley Olsen
Karriere
Søstrene ble født i 1986 i Sherman Oaks i California. Slekten Olsen er av dansk og norsk opprinnelse. Da tvillingene Olsen var ni måneder gamle tok deres mor dem med til prøvespill for rollen som Michelle Tanner i TV-serien Under samme tak. Egentlig var det allerede funnet et par som skulle spille Michelle i den nye serien, men produsentene ombestemte seg da de fikk se tvillingene Olsen.
Lino Vombömmel
Episkopalgenealogi
Hans episkopalgenealogi er:
Mary-Kate og Ashley Olsen
Karriere
Publikum ble så begeistret i Mary-Kate og Ashley Olsen slik at det var grunnlag for flere TV-serier hvor de begge kunne spille samtidig. I 1993 kom deres første film, To grandmothers house we go, og i 1995 spilte de in filmen It Takes Two. I løpet av de neste årene spilte de inn rundt tretti filmer som ble gitt ut direkte på video. Nickelodeon Kid’s Choice Awards. I 2001 kom deres tredje komedieserie, So Little Time, hvor de spilte tvillingene Chloe og Riley Carlson, som bodde i California med sine fraskilte foreldre og en nysgjerrig hovmester.
I 2004 hadde de hovedrollene i filmen New York minute hvor de spilte tvillingsøstrene Jane og Roxy Ryan.
Søstrene startet også foretaket Dualstar Entertainment med Robert Thorne som arbeidet for tvillingene i femten år. Før de fylte 10 år var Mary-Kate Olsen og Ashley Fuller Olsen de yngste millionærer i USA som selv har tjent sine egne penger. I dag har tvillingene kjøpt ut Robert Thorne og eier selv hele foretaket. Dualstar selger og lanserer alle produkter som markedsføres i tvillingenes navn, eksempelvis filmer, bøker, sminke, plater og klær. I dag omsetter foretaket for to milliarder i året.
Søstrene Olsen har designet klær for jenter mellom fire og fjorten år for den amerikanske varehuskjeden Walmart under navnet «Mary-Kate and Ashley: Real fashion for real girls». Etter det har de beveget seg oppover på motestigen med merket «The Row» samt undermerket «Elizabeth & James» (oppkalt etter to av søsknene sine).
I dag er tvillingene interessert i å gjøre karriere enkeltvis.
I oktober 2008 utga søstrene Olsen boken, Influence der de intervjuet en rekke store moteskapere. Boken handler for det meste om hvem som har hatt størst innflytelse på Mary-Kate og Ashley Olsen. Influence er en sammenstilling av bilder og intervjuer, med bl.a. Karl Lagerfeld, John Galliano, Lauren Hutton og Christian Louboutin.
Søstrene har en eldre bror, Trent, en lillesøster, Elisabeth, samt to halvbrødre Taylor og Jake. Foreldrene ble skilt i 1995 og faren fikk halvbrødrene med sin nye hustru Martha Mackenzie-Olsen.
Hedlunda
Hedlunda er et lite tettsted i Lycksele kommun i Västerbottens län i Sverige.
Kantlaver
Kantlaver (Lecanoromycetes) er en klasse av sekksporesopper (Ascomycota). Det er den største klassen i soppriket, med mer enn 11,200 arter ifølge Catalogue of Life Checklist (Feb 2020).
Kantlaver deles inn i 16 ordener, 85 familier og 893 slekter. Av disse er 6 familier ikke tildelt en orden, og 18 slekter er verken tildelt familie eller orden.
De fleste av klassens arter danner lav i symbiose med grønnalger eller blågrønnbakterier, og de fleste lavarter hører til denne klassen.
Inndeling
Inndelingen følger Catalogue of Life Checklist versjon 2022-06-23.
Axim
Axim er en kystby i Ghana. Den ligger 63 km vest for havnebyen Takoradi, sør for kystveien til Elfenbenskysten. Byen var tidligere hovedstad i kongedømmet Axim.
Et portugisisk fort, San Antonio de Axim, er bevart i byen og er åpent for publikum. Det ble bygget av portugisiske kolonister på begynnelsen av det 16. århundre, og senere endret av nederlendere. Utenfor kysten ligger flere øyer, hvorav en er forbundet med fortet via en undersjøisk tunnel.
Det er også to store herregårder fra den britiske perioden, bygget for velstående tømmereksportører.
Axim styres tradisjonelt av en omanhene, en høvding som skal være av utenlandsk herkomst. Denne tittelen eksisterer fortsatt, men har for det meste kun seremoniell betydning.
Økonomien domineres av fiskerflåten, turisme, kokosnøtter og gummiplantasjer.
Kulturelt tilhører Axim nzema, en gren av akan-kulturen. Unntaket er kongen, som tilhører biffeche. De vanligste språkene er nzema, fante og engelsk. Kristendommen er den dominerende religion, fordelt på Den anglikanske kirke, Den katolske kirke, Den presbyterianske kirke, Pinsekirken og mindre sekter. Det finnes også en moské i byen.
Henry Ruud
Henry Ruud (født 9. mai 1917 i Lunner på Hadeland, død 7. april 1994 i Porsgrunn, gravlagt ved Eidanger kirke) var en norsk dikter og novelle- og visesangforfatter.
Ruud ble ansatt som elektriker i 1942. Det var det tyske storkonsernet I.G. Farben som søkte etter elektrikere, mekanikere og rørleggere til byggingen av Norsk Lettmetall på Norsk Hydros tomteareal på Herøya, Porsgrunn. Der ble han innkvartert i en brakkeleir, med et belegg på 1100 mann. Han jobbet hele sitt voksne yrkesaktive liv som elektriker og sluttet på Norsk Hydro Porsgrunn i 1984. Han hadde en stor interesse for Arbeiderbevegelsen og Arbeiderpartiet.
Utgivelser til aviser og tidsskrifter
Henry Ruud skrev viser og dikt for Telemark Arbeiderblad (TA) i over 25 år. Han hadde også i mange år hatt fast spalte hver lørdag på Skrøner på Vers. Mye av det han har skrevet har sin grobunn i virkelige hendelser. I yngre år fikk Henry Ruud mange noveller antatt i Magasinet for alle.
Singelplaten Bingo
Ruud var med å arrangere et årsmøte for Arbeiderpartiet i Porsgrunn like etter at lagene hadde bestemt seg for å drive med bingo i 1970. Han laget en sang som gikk på tonen til den kjente slageren «Bimbo». Ruud, som var en aktiv bidragsyter til radioens Søndagsposten, ble spurt av Otto Nilsen om han kunne få denne visa. Dermed hørte Arne Bendiksen den, og sånn kom Henry Ruud på singelplate med «Bingo».
Musenes Juleeventyr
Han har også laget barneprogram for NRK, Musenes Juleeventyr. Sendingen fant sted 22. desember 1979. Johannes Eckhof leste eventyret, og illustratøren Anine Fjelsdså (fra Stavanger) laget tegninger.
Jobb og Krigen
1. premie i Magasinets konkurranse Jobb og Krigen i 1990. Det var en enstemmig jury (tidligere forbundsformann Lars Skytøen, Trond Bergh, Per Bangslund, Bjørn Bjørnsen og Odd Harald Røst) som tildelte 1. premie til Henry Ruud for Folk og røvere på Herøya. Henry Ruud sitt bidrag er på over 60 sider, ei lita bok. Artikkelen er skrevet spesielt for Magasinets konkurranse. Det var kun et utdrag i Magasinet som ble trykket. Overrekkelse av premien fant sted 28. mars 1990 i Oslo.
Johnny Handsome
Johnny Handsome er et amerikansk krim-drama fra 1989 regissert av Walter Hill og har skuespillere som Mickey Rourke, Ellen Barkin og Morgan Freeman. Filmen ble skrevet av Ken Friedman, fra en roman av John Godey.
Arad (Romania)
Arad er en by i Transilvania i Romania, nær grensen mot Ungarn, ved elva Mureș. Den er administrasjonsentrum i fylket Arad. Byen ble grunnlagt i 1156, og tilhørte Det osmanske rike fra 1552 til 1685. Etter 1685 tilhørte byen Keiserdømme Østerrike, og senere Kongedømmet Ungarn, som måtte gi fra seg byen til Romania i 1918. I dag er byen en industriby, men produserer mest kjemiske produkter og tekstilprodukter.
Johnny Handsome
Handling
John Sedley har et vansiret ansikt, og blir plaget av andre og blir gitt kallenavnet "Johnny Handsome" av folk som kjenner ham. Johnny og en kamerat blir sveket av to medskyldige i en forbrytelse, Sunny Boyd og hennes partner Rafe. En dommer sender derfor Johnny til fengsel, hvor Johnny møter en kirurg ved navn Fisher, som ønsker å benytte marsvin til en ny eksperimentell prosedyre i kosmetisk kirurgi.
Johnny, som mener at han ikke har noe å tape, får et nytt, mer normalt utseende (som gjør ham ugjenkjennelig for menneskene som kjente ham før han havnet i fengsel) før Johnny blir løslatt tilbake i samfunnet. Drones, en dum politimann i New Orleans, blir ikke lurt av Johnnys nye utseende eller nye liv, selv når Johnny får en ærlig jobb og begynner ett forhold med Donna McCarty, en normal og respektabel kvinne som ikke vet noe om fortiden hans. Drones mener at Johnny på innsiden fremdeles er kriminell og alltid kommer til å være det.
The Thing (2011)
The Thing er en amerikansk science fiction-grøsser fra 2011 regissert av Matthijs van Heijningen jr. I hovedrollene spiller Mary Elizabeth Winstead, Joel Edgerton, Ulrich Thomsen, Adewale Akinnuoye-Agbaje, Eric Christian Olsen. En rekke norske skuespillere, blant dem Jørgen Langhelle, ble også hyret inn, siden handlingen er lagt til en norsk base i Antarktis.
Filmen er en prequel til filmen Tingen fra en annen verden (1982). Den fremstår imidlertid mer som en nyinnspilling med en feministisk vri.
Den fikk dårlig mottakelse av kritikerne og ble en kommersiell fiasko.
Handling
Filmen handler om en norsk forskergruppe som oppdager vraket av et fremmed romskip og et frosset romvesen, begravd dypt under isen i Antarktis. De bringer inn den unge amerikanske paleontologen Kate Lloyd (Winstead). Hun og noen andre engelsktalende karakterer blir dermed påskuddet til at også nordmennene for det meste snakker engelsk i denne filmen.
Forskerne oppdager for sent at romvesenet fortsatt er i live, og at det er i stand til å overta mennesker og gjøre dem om til imitasjoner. Paranoien setter inn når ingen lenger kan vite hvem som fortsatt er menneskelige, og hvem som er blitt «ting».
Filmen leder til slutt inn i begynnelsen på John Carpenters klassiske grøsser: Noen av de siste overlevende kaster seg inn i et helikopter og forfølger «The Thing» (nå i skikkelse av en hund) over isødet, like fram til en amerikansk forskningsbase. Jørgen Langhelles karakter «Lars» viser seg å være nordmannen som kort opptrådte i begynnelsen av Carpenter-filmen.
Andrea Sestini Hlaváčková
Andrea Hlaváčková (født 10. august 1986 i Plzeň) er en profesjonell tsjekkisk tennisspiller.
Marcelo Fernan-broen
Marcelo Fernan-broen er en ekstradosert skråkabelbro i Metro Cebu i provinsen Cebu på Filippinene. Den løper over Mactansundet og binder sammen øya Cebu med øya Mactan.
Marcelo Fernan-broen ble åpnet i august 1999 for å avhjelpe trafikkflaskehalsen over den eldre Mactan-Mandaue-broen. Den nye broen har en lengde på 1237 meter med et sentralspenn på 185 meter. Den er av de bredeste og lengste broene på Filippinene. Den er oppkalt etter senator Marcelo Fernan, en politisk skikkelse fra Cebu City.
Terrorangrepet i Kandy 6. juni 2008
'''Terrorangrepet i Kandy 6. juni 2008''' skjedde da en bombe rammet en sivil buss i Kandy sentralt i det regjeringskontrollerte området av Sri Lanka.
Bakgrunn
Tamiltigrene har slåss siden 1983 for en uavhengig stat for Sri Lankas etniske tamilminoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mer enn 70 000 mennesker.
Den srilankiske hæren har i månedene før dette terrorangrepet drevet med flere militære offensiver nord i landet hvor Tamiltigrene er sterkest. I januar 2008 brøt regjeringen en våpenhvileavtale fra 2002. Myndighetene hevdet at våpenhvilen ble brukt av Tamiltigrene til å omorganisere seg og ruste opp.
Angrepet
Et tilsvarende angrep mot en sivil buss skjedde samme dag i hovedstaden Colombo. Angrepet i Kandy skjedde i rushtrafikken om ettermiddagen (lokal tid), og skjedde da en bombe drammet en sivil buss.
Skader
2 ble drept og minst 20 andre skal ha blitt skadet i terrorangrepet.
Matej Beňuš
Han representerte Slovakia under Sommer-OL 2016 i Rio de Janeiro, der han tok sølv i C-1.
Under Sommer-OL 2020 i Tokyo som ble arrangert i 2021, ble han nummer 6 i C-1.
Spårvägsmuseet
Museet er eiet av Storstockholms Lokaltrafik. Samlingen består av gamle kjøretøyer som dekker utviklingen av kollektivtrafikken ved Stockholm fra 1800-tallet til nå.
Historikk
Sporveisjefen Ernst Hjortzberg startet å samle gjenstander fra rundt 1900, da sporveien i Stockholm fremdeles brukte hestesporvogner. Ved selskapets hovedkvarter på Tegnérgatan lå et museum. Denne samlingen er nevnt i en avisartikkel fra 1922.
I 1944 åpnet museet på Tulegatan ved den gamle vognhallen. I 1964 ble museet flyttet til Odenplan, men museet var lite og hadde ikke plass til så mange kjøretøyer. I maj 2022 åpnet museet på Gasverkstorget 1, i Hjorthagen.
American Airlines Flight 11
American Airlines Flight 11 var en innenlandsflygning i USA mellom Boston og Los Angeles. Den 11. september 2001 ble flyet kapret av fem Al-Qaida-medlemmer, som en del av terrorangrepet 11. september 2001. Kaprerne fløy flyet inn i nordtårnet i Verdens handelssenter i New York. Alle 92 personer om bord omkom, og omtrent 1,600 inkludert redningsmannskaper omkom i tårnet. Flyet var en Boeing 767. 15 minutter etter avgang skadet kaprerne tre personer (muligens drepte én), brøt seg inn i førerkabinen, og overmannen pilotene. Al-Qaida-medlemmet Mohammed Atta, som hadde kommersiell flylisens, tok kontroll over flyet. Flyvelederene forsto at flyet hadde blitt kapret da Attas annonseringer til passasjerene ble sendt over radio til flygelederne. Flyvertinnene Amy Sweeny og Betty Ong kontaktet American Airlines, og informerte om kaprerne, samt skadene de hadde påført besetning og passasjerer så langt. Flyet krasjet inn i nordtårnet i WTC kl. 08.46.40 lokal tid. Tårnet kollapset etter 102 minutter som følge av krasjen og påfølgende branner.
Flyet
American Airlines Flight 11 ble operert av en Boeing 767-223ER levert i 1987 med registreringsnummer N334AA. Flyet hadde kapasitet til 158 passasjerer, men hadde 11. september 2001 bare 81 passasjerer om bord. Kapteinen på flygningen var John Ogonowski, og Thomas McGuinness var co-pilot.
Hurtigløp på skøyter under Vinter-OL 2010 – 5000 meter menn
5000 meter menn var en av øvelsene i hurtigløp på skøyter under Vinter-OL 2010 og ble avholdt på Richmond Olympic Oval 13. februar 2010.
Regjerende olympisk mester på distansen var Chad Hedrick fra USA, mens Jochem Uytdehaage fra Nederland hadde den olympiske rekorden 6.14,66 satt under Vinter-OL 2002. Denne ble slått av vinneren og landsmannen Sven Kramer med bare 6 hundredels sekunder.
28 skøyteløpere fra 16 nasjoner deltok på distansen.
Liste over fylker i Kentucky
Liste over fylker i Kentucky. Den amerikanske delstaten Kentucky består av 120 fylker. Det er bare Texas (254) og Georgia (159) som har fler fylker
Geilo stasjon
Geilo stasjon er en jernbanestasjon på Bergensbanen. Stasjonen ligger i Hol kommune i Buskerud, og ble åpnet som Gjeilo stasjon i 1907 da Bergensbanen ble åpnet til Gulsvik. I april 1921 ble navnet endret til Geilo.
RNA-interferens
RNA-interferens (RNAi) er en molekylærbiologisk mekanisme som er påvist i en rekke organismer, blant annet planter og rundormer, deriblant Caenorhabtitis elegans. Mekanismen bryter ned dobbelttrådet RNA, og ser ut til å ha en viktig funksjon i eukaryote organismer som beskyttelse mot dobbelttrådet RNA (dsRNA)-virus. Den kan også fungere som viktige faktorer i ekspressjonsregulering av gener.
Når dobbelttrådet RNA brytes ned ved RNAi vil det dannes små biter på 20-24 basepar kalt small interference RNA (siRNA) som fester seg til eventuelle mRNA-transkripsjoner av gener som er komplementære. RNAse-enzymer, RNA-degraderende proteiner vil så ødelegge disse trådene og hindre translasjon (dannelse av proteiner). De vil også hindre dannelse av nytt virus-arvestoff hvis RNA opprinnelig entret cellen via et virus.
RNAi har også en funksjon ved å regulere aktiviteten av visse gener. Såkalte mikroRNA transkriberes fra DNA i et av cellenes kromosomer. MikroRNA er små biter av RNA med en hårnålsstruktur, (for at dette skal kunne skje må de være helt eller delvis palindrome), og vil gjenkjennes som dsRNA av RNAi-maskineriet. Deretter vil det dannes siRNA igjen som hybridiserer med et mRNA og hindrer transkripsjon og dermed «stilner» genets ekspresjon. Dette er sannsynligvis en av de mange ukjente oppgavene til såkalt «junk»-DNA, DNA som ikke koder for proteiner.
Quilombo
Quilombo (fra Kimbundu: kilombo) var betegnelsen på bosetninger av hovedsakelig rømte slaver i Brasil. Bosetningene var økonomisk og styringsmessig selvstendige. Det eksisterer opptil 700 quilombo-samfunn i dagens Brasil. Rundt 30 av disse samfunnene er anerkjent av Brasils kulturdepartement, mens mange flere quilombo-samfunn kjemper for retten til territoriet de mener de har historisk krav på. Brasils grunnlov av 1988, artikkel 68 anerkjenner at quilombo-samfunn har rett til områdene de har bodd på over lengre tid.
Den mest kjente quiliboen var Palmares som var en uavhengig og selvstendig bosetning i det indre av Pernambuco (i dag Alagoas). Palmares ble etablert rundt 1600 og på det største hadde den over 30 000 innbyggere fordelt på flere bosetninger. Quilomboen var flere ganger under angrep fra hollandske og portugisiske koloniherrer og falt etter et portugisisk artilleriangrep i 1694.
Peter-Michael Kolbe
Peter-Michael Kolbe (født 2. august 1953 i Hamburg) er en tidligere tysk roer og en av de beste singelscullerroerne gjennom tidene. Han har vunnet 11 OL- og VM-medaljer i singelsculler, inkludert 5 gullmedaljer i VM i singelsculler. Kolbes rivalisering med Finlands Pertti Karppinen, som strakk seg over 14 år, er legendarisk.
Santiago Giraldo
Santiago Giraldo Salazar (født 27. november 1987 i Pereira) er en colombiansk profesjonell tennisspiller.
Peter-Michael Kolbe
Karriere
I 1975 vant han sin første VM-tittel i singelsculler, og for denne prestasjonen ble han kåret til årets sportsutøver i Tyskland og gikk inn i OL 1976 som favoritt. På dagen for den olympiske finalen var vinden tøff og forholdene vanskelige. Kolbe ledet hele konkurransen, kun for å bli passert av Pertti Karppinen som lå bak i de tidlige fasene av racet. Kolbes belønning var sølvmedalje. Tyskland boikottet Sommer-OL 1980 i protest mot den sovjetiske invasjonen av Afghanistan, og Kolbe forlot singelsculleren og gikk over til åtter og deltok i flere internasjonale løp. Hans rival Karppinen vant gull i OL.
Santiago Giraldo
Han representerte landet sitt under Sommer-OL 2012 i London, der han ble utslått i andre runde i singel.
Hans beste resultat i Grand Slam-sammenheng er 3. runde ved to anledninger.
Peter-Michael Kolbe
Karriere
Under OL i 1984 møtte han rivalen Karppinen nok en gang. Kolbe kjempet og fikk ledelsen tidlig. Han begynte langsomt å dra i fra de andre roerne mens Karppinen lå langt bak. Over de siste tusen meterne fortsatte Kolbe å dra fra feltet, men Karppinen kom seg tilbake i løpet igjen. Med 150 meter igjen av distansen, tok han igjen en sliten Kolbe og gikk videre til å vinne sitt tredje olympiske gull.
Både i OL i 1976 og 1984 skilte Karppinen og Kolbe seg fra feltet som gjorde at et flerbåtskappløp ble til en tobåtskamp. De to er de beste scullerne i verden. De kjørte mot hverandre flere andre ganger, og deres løp var alltid velrodd og hardt kjempet. I motsetning til i OL slo Kolbe oftere sin rival i verdensmesterskapet, enn ikke.
Under Sommer-OL 1988 slo han endelig Karppinen i et mesterskap, men det var en ny sensasjon, nemlig Thomas Lange, som vant løpet. Nok en gang tok Kolbe sølv og Karppinen kom ikke en gang til finale. Kolbe var jevnt rask. I alle hans VM- og OL-løp var det kun Karppinen, Lange og Andrew Sudduth som slo han i en vanlig rigget båt. I 1994 ble Kolbe direktør i det tyske roforbundet. I dag bor han i Lübeck, i mange år bodde han i Oslo.
Norges Blindeforbunds Ungdom
Norges Blindeforbunds Ungdom (NBfU) (eng: The Norwegian Association of the Blind and Partially Sighted Youth (NABPY)) er en norsk frivillig organisasjon, som er ungdomsorganisasjonen til Norges Blindeforbund. Organisasjonen ble grunnlagt 10. oktober 1976.
Jörg Siebert
Jörg Siebert (født 2. april 1944), tysk roer som deltok i de olympiske leker 1968 i Mexico by.
Norges Blindeforbunds Ungdom
Norges Blindeforbunds Ungdom er medlem av paraplyorganisasjonene Unge funksjonshemmede, Landsrådet for Norges barne- og ungdomsorganisasjoner og Nordic Visually Impaired Youth (SUN).
Æresbevisning i gull
Følgende personer har mottatt æresbevisning i gull:
Æresbevisning i sølv
Norges Blindeforbunds Ungdoms æresbevisning i sølv for tillitsvalgte kan gis til personer som har nedlagt særlig innsats for Norges Blindeforbunds Ungdom sine regionale ledd eller sentralledd som tillitsvalgt i minimum fem år. Innsats som skal ligge til grunn for en nominasjon kan være gode initiativer for medlemsgruppen; sosiale, rettighetsbaserte eller interessepolitiske initiativer som har vært med på å heve organisasjonens betydning for sine medlemmer. Kun medlemmer i Norges Blindeforbunds Ungdom kan nominere og bli nominert til denne utmerkelsen.
Følgende personer har mottatt æresbevisning i sølv:
Regjeringen Moltke IV
Regjeringen Moltke IV var Danmarks regjering 18. oktober 1851 – 27. januar 1852. Ble også kalt oktoberministeriet.
Endring: 7. desember 1851
Den besto av følgende ministre:
1. divisjon håndball for menn 2005/06
1. divisjon håndball for menn 2005/06 var det neste øverste nivået i norsk herrehåndball i 2005/06-sesongen, som startet 17. september 2005, og ble avsluttet med en full runde 2. april 2006.
vant avdelingen fire poeng foran, som begge rykket opp til Eliteserien 2006/07. endte på nytt på tredjeplass og fikk dermed spille kvalifiseringskamp mot som endte på tiendeplass i Eliteserien 2005/06. Stavanger vant begge kampene og beholdt dermed plassen i Eliteserien.
, og  rykket ned til 2. divisjon 2006/07.
Egbert Hirschfelder
Egbert Hirschfelder (født 13. juli 1942 i Berlin, død 31. mai 2022) var en tysk roer som deltok i de olympiske leker 1964 i Tokyo og 1968 i Mexico by.
Hirschfelder ble olympisk mester i roing under Sommer-OL 1964 i Tokyo. Han var med på den tyske fireren som vant konkurransen i firer med styrman foran Italia og Nederland. Mannskapet på den tyske båten var roerne; Peter Neusel, Bernhard Britting, Joachim Werner, Egbert Hirschfelder og Jürgen Oelke som var styrmann.
Fire år senere, under Sommer-OL 1968 i Mexico by, vant han en ny olympisk gullmedalje. Han var med på den vesttyske åtteren som vant konkurransen foran Australia og Sovjetunionen. Mannskapet på den vesttyske båten var roerne; Horst Meyer, Dirk Schreyer, Rüdiger Henning, Wolfgang Hottenrott, Lutz Ulbricht, Egbert Hirschfelder, Jörg Siebert, Niko Ott og Gunther Tiersch som var styrmann.
Ladislav Škantár
Ladislav Škantár (født 11. februar 1983) er en slovakisk padler som konkurrerer i slalåm.
Han representerte Slovakia under Sommer-OL 2016 i Rio de Janeiro, der han tok gull i C-2.
Heidi Hauge
Heidi Hauge (født 14. oktober 1967 i Skien) er en norsk countrysanger. Hun startet karrieren med å synge til dans sammen med ektemannen Bjørn Arild Hauge på 90-tallet. I 1999 ble hun oppdaget av Showtime Records og året etterpå ga hun ut sitt første album Country Time, et album som på kort tid solgte 20 000 eksemplarer. Siden det har hun gitt ut totalt 9 soloalbum med sine versjoner av kjente countrysanger. Flere av dem har solgt til gull og platina og hun har etablert seg som en av Norges mestselgende countryartister. Hun har også etablert seg som artist i utlandet, og blitt kåret til årets countrysanger i Tyskland, Danmark, USA og Polen.
Harald Egil Hartmann
Harald Egil Hartmann (født 28. august 1921 i Horten, død 10. januar 2003 ) var en norsk offiser, flyger og jurist.
Andre verdenskrig
Hartmann reiste med skøyta «Sleipner» den 16. oktober 1941, fra Vegsund, på den tiden i Borgund kommune, og nådde Lerwick på Shetland den 19. oktober. Han reiste via England til Canada, hvor han gjennomgikk flyskole ved Little Norway utenfor Toronto. Hartmann kom i operativ tjeneste fra juli 1943 ved 333 skvadron i Woodhaven, ved Dundee i Skottland, der han som flyger på Catalina-fly utførte konvoi-tjeneste og anti-ubåtoperasjoner.
Etter krigen
Hartmann fullførte juridisk embedseksamen i 1949, og jobbet i tre år for forsvarsdepartementets kontor for NATO samarbeid. Han var leder for Assurance-Mæglerforretningen DUO AS frem til pensjonsalder i 1986.
I 1998 ga han ut boken Catalina mot ubåt der han forteller om flukten fra Norge og opplevelsene som Catalina-flyger.
Utmerkelser
For sin krigsinnsats ble Hartmann dekorert med St. Olavsmedaljen med ekegren.
Niko Ott
Niko Ott (født 9. juli 1945 i Konstanz), tysk roer som deltok i de olympiske leker 1968 i Mexico by.
Magellankorset
Magellankorset (Magellan's Cross) er et stort kors oppstilt av portugisiske og spanske oppdagelsesreisende etter ordre fra Ferdinand Magellan da de ankom øya Cebu på Filippinene i 1521.
Korset huses i et lite kapell rett ved Basilica Minore del Santo Niño i Magallanes Street, rett foran rådhuset i Cebu City. Et oppslag forteller at det opprinnelige korset er omgitt av det mye større som er synlig oppstilt midt i kapellet. Dette beskyttelseskorset ble laget for å hindre at pilegrimer og andre besøkende skar av små og store fliser av det indre korset.
Magellankorset er et symbol på Cebu City og kapellet er med på byens segl. Det kan også betraktes som et symbol for filippinsk katolisisme.
Husbondliden
Husbondliden er et lite tettsted i Lycksele kommun i Västerbottens län i Sverige.
Hestesport under Panamerikanske leker 1959
Hestesport under Panamerikanske leker 1959. Hestesport var med som en av nitten sporter i de tredje Panamerikanske leker 1959 som ble arrangert i Chicago i USA fra 27. august til 7. september. Det var individuell og lagkonkurranse i dressur, sprangridning og feltritt. USA ble beste nasjon med fire gullmedaljer foran Chile og Canada med en hver.
Gary Edward Sadler
Gary Edward Sadler (født 1954) er en amerikansk sangforfatter. Han har skrevet en sang i «lovsangstradisjonen» som er med i Norsk salmebok 2013. . Han har også blitt spilt inn med plateselskapet Integrity Music et album for Praise Worship-serien, ''Hosanna! Music kalt King of the Ages'' i 1994.
Svaneapoteket i Arendal
Svaneapoteket i Arendal var byens andre apotek, ble åpnet 26. januar 1871 etter kongelig resolusjon 10. april 1869.
Apoteket ble åpnet i Kirkegaten i Arendal og var i starten på 370 kvadrat fordelt på tre etasjer og 12 rom. 16. juni 1937 ble apoteket flyttet noen få meter til Kirkegaten 5 (Thommesengården). Apoteket er nå flyttet Alti Arendal og inngår i kjeden Apotek 1.
Freatisk utbrudd
Freatisk utbrudd er et vulkanutbrudd hvor magma kommer i kontakt med vann og derved danner damp. Magmaen har en temperatur på mellom 600°C og 1 170°C, og slike utbrudd kan resultere i voldsomme eksplosjoner. Vannet som kommer i kontakt med den flytende magmaen går umiddelbart over i dampform, og det forårsaker eksplosjoner av damp, vann, aske og sten.
Svaneapoteket i Arendal
Deler av det originale inventaret fra apoteket befinner seg på Maihaugen på Lillehammer.
Apotekere
Første innehaver var Fredrik Brandt (1825–1885) fra Trondheim. Han ble etterfulgt i 1886 av Thomas Olaus Alstad, også fra Trondheim, som var innehaver frem til 1900 da han fikk bevilgning til Løveapoteket i Oslo. Fra 1900 var tidligere ordfører i Svelvik Karl Johan Ludvig Knutzon (1849–1941) innehaver frem til 1937. Oscar Henrik Hvoslef (1847–1942) var apoteker frem til hans død i 1942, hvor Eystein Knutzon, sønn til Karl J. L. Knutzon overtok og drev frem til han ble suspendert som apoteker og fradømt retten til å inneha offentlig tjeneste i 1946. Ommund Knudsen (1888–1974) fra Arendal var apoteker fra 1946 til 1958. Harald Jensen (1898–1970) fra Arendal var apoteker fra 1958 til 1966, da Marthe M. Holst Johnsen (1910–1990) kom fra Løveapoteket i Arendal og overtok, og drev frem til 1978. Arne Eidgjord (1917–1979) drev apoteket i kun ett år til han døde i 1979, men enken Lilly Stangenes drev apoteket med bestyrer frem til 1981, da apoteker Else Moestue Strøm (f. 1927) overtok.
Freatisk utbrudd
Vulkanutbruddet på Mount St. Helens var dels et freatisk utbrudd, med hundrevis av dampeksplosjoner. Utbruddet som ødela øya Krakatau den 27. august 1883 var antakelig et freatisk utbrudd.
Eksterne lenker
התפרצות געשית
Australian Open 1987
Australian Open 1987
Praseodym
Praseodym er et grunnstoff med kjemisk symbol Pr og atomnummer 59.
Historie
I 1841 ble stoffet didymium utskilt fra lantan av den svenske kjemikeren Carl Gustav Mosander. I 1874 konkluderte Per Teodor Cleve at didymium i virkeligheten besto av 2 forskjellige grunnstoff, og i 1879 ble samarium isolert fra didymium av Lecoq de Boisbaudran. Den østerrikske kjemikeren baron Carl Auer von Welsbach separerte i 1885 didymium til 2 grunnstoffer, Praseodym og neodym.
Egenskaper
Praseodym tilhører lantanoidene og sjeldne jordmetall (gruppe 3 i periodesystemet). Det er mykt sølvfarget metall som oksiderer lett i luft og danner et grønt oksidsjikt som skaller av og blottlegger mer metall for oksidasjon. Praseodym må derfor oppbevares i mineralolje eller i oksygenfri atmosfære. Ved 798 °C forandrer krystallstrukturen seg fra α-praseodyms heksagonale til β-praseodyms kubisk romsentrerte.
Isotoper
Naturlig forekommende praseodym består utelukkende av den stabile isotopen 141Pr. 38 kunstig fremstilte ustabile (og dermed radioaktive) isotoper er kjent, hvorav 143Pr er den mest stabile med en halveringstid på 13,57 dager. 142Pr har halveringstid på 19,12 timer, og de resterende isotopene har alle halveringstider kortere enn 6 timer, de fleste kortere enn 1 minutt. Isotopenes atommasse varierer fra 121Pr med 120,955364 u til 159Pr med 158,9555 u. De radioaktive isotopene omdannes til cerium-, lantan- og neodym-isotoper.
CAS-nummer: 7440-10-0
Forekomst
Årlig produseres omkring 2 500 tonn praseodym på verdensbasis, mye av det i form av praseodymoksid.
Absolute Prima Vera
Absolute Prima Vera er en samleplate utgitt av Prima Vera i 1994.
Tull
Tull kan vise til:
Kattisavan
Kattisavan er et lite tettsted i Lycksele kommun i Västerbottens län i Sverige.
Peter Škantár
Peter Škantár (født 20. juli 1982) er en slovakisk padler som konkurrerer i slalåm.
Han representerte Slovakia under Sommer-OL 2016 i Rio de Janeiro, der han tok gull i C-2.
Pedro González López
Pedro «Pedri» González López (født 25. november 2002) er en spansk fotballspiller som spiller for FC Barcelona. Han har tidligere spilt for UD Las Palmas.
Landslaget
Han ble tatt ut i s EM-tropp til EM i fotball 2021. Pedri ble kåret til EMs beste unge spiller.
Han ble tatt ut i s tropp til VM i fotball 2022 i Qatar.
UBS
UBS er en sveitsisk bank og finansselskap med hovedsete i Zürich og Basel, som spesielt er aktivt innen formuesforvaltning, investering og børsmegling. UBS er verdens største formuesforvalter. Banken oppstod i 1998 gjennom fusjonen av bankene Schweizerische Bankgesellschaft i Zürich og Schweizerischer Bankverein i Basel. Bankens forgjengere ble etablert på midten av 1800-tallet, og har gjennom sin historie overtatt og fusjonert med en rekke andre banker. UBS var opprinnelig en forkortelse for Union Bank of Switzerland.
I 2007 hadde banken 81,557 ansatte i 50 land. Over 30,000 av dem arbeidet i Amerika.
I 2022 kom den sveitsiske banken Credit Suisse i økonomiske vanskeligheter. Den sveitsiske regjeringen forhandlet frem en løsning der UBS overtar hele Credit Suisse.
Konfliktåret 1308
Konfliktåret 1308 er en oversikt over hendelser som har med konflikter i vid forstand å gjøre som kriger, revolusjoner og opprør i 1308.
Skrifthugging
Skrifthugging er et yrke innen steinindustrien. En skrifthugger påfører navn, ornamentikk, fødsels- og dødsdato på gravminner. Men også firmalogoer, tekst på steintavler eller minneplaketter. Det er vanlig å legge farge på inskripsjonen. Det brukes ekte bladgull (22 karat) eller lakkfarger.
Hugging av navn og ornament på gravminner
Tidligere ble dette hugget inn med hammer og meisel. En dyktig skrifthugger kunne klare et par gravminner for dag. Først måtte plassen settes av og beregnes. Deretter ble bokstavene tellet, og fordelt med passe avstand mellom bokstavene. Deretter ble bokstaver og tall risset inn (omkretsen) og hugget fra ytterkanten og inn mot midten. Bokstaver og tall skulle hugges med et v-formet snitt, noen millimeter inn i overflaten. Ornamentikken ble ofte bare svakt hugget inn.
Skrifthugger håndverket, med å hugge skrift på stein blir det færre og færre som behersker. I 1950 – 1960-årene tok sandblåsing over. Dette var et stort framskritt.
Sandblåsing
I dag brukes sandblåseren, data og dataskåret tape til dette arbeidet, en dyktig skrifthugger kan klare mellom fem til sju gravminner hver dag. Det som skal hugges inn, skrives inn i et dataprogram, og formateres med skrifttype, linjeavstand, bredde, høyde, til det passer på gravminnet. Dette overføres til en blåsetape i en skjæremaskin. Blåsetapen er en gummitape. Den er vanligvis ca. 1 mm. tykk. Maskinen skjærer ut bokstaver og tall på tapen, som deretter limes på gravminnet, på riktig plass. Bokstaver og tall nappes ut. Resterende partier av gravminnet dekkes med blåsetape, som beskyttelse. Ornament skjæres vanligvis ut på samme måte.
Datamaskinen gjorde sitt inntog på 1990-tallet. Tidligere ble navn og dato, samt ornament håndtegnet på blåsetapen. Disse ble med en skart kniv skåret ut for hånd.
Sandblåseren blåser luft med sand. Dette er små harde korn av (kvartssand), vanligvis brukes en middels hard sand til «skrifthugging», som er et finere arbeid. Når den harde kvartssanden blåses på gummitape, vil den gi etter og beskytte overflaten bak. Prinsippet er som om en kaster en ball av gummi mot fjellet, den spretter tilbake uten å gjøre skade. Men der de små sandkornene treffer steinens overflate, vil den bli skadd, og litt av den ytre overflaten vil falle av. Prinsippet er det samme som skjer om en kaster en stein mot en hard overflate, overflaten blir skadd. Det er viktig å ikke blåse for lenge på samme sted, men likt over hele inskripsjonen.
Dypblåsing
En dypblåst skrift er sandblåst dypere ned i steinen, så langt at bokstavene spisser i en skarp avslutning.
Det blir en rund avslutning, dersom bokstavene blåses for kort tid, blåses de for lenge blir resultatet at avslutningen ikke blir fin.
Innlegg
Når blåsingen er ferdig, legges eventuelle farge i inskripsjonen, og blåsetapen rives av. Lakk eller bladgull er vanlig på gravminner. Bladgullet er av 22 karat. Svart, hvit, lysgrå eller sølv (aluminium) er vanlige farge på lakken.
Bronse montering
Bronse og stein er naturens egne materialer. Bronse på gravminner har lange tradisjoner. Fastmonterte bronsefugler, lykter og vaser likeså. Navn og ornament festes til gravminnet med epoksylim. Hver bokstav eller tall har noen tapper på baksiden disse må passe inn i små hull som på forhånd er borret inn i gravminnet.
Konturblåsing
Er formblåsing, vanligvis av et ornament. Først blåses et omriss, dypt inn i steinen, helst over 5 mm. Med en fin dyse på sandblåseren og en passe kraftig stråle med luft og sand, formes og rundes omrissetes kanter.
Lodovico Altieri
Lodovico Altieri (født 17. juli 1805 i Roma, død 11. august 1867 i Albano i Kirkestaten) var en av den katolske kirkes kardinaler. Han var tilknyttet Den romerske kurie, blant annet som prefekt for Indekskongregasjonen fra 1861.
Han ble kreert in pectore til kardinal i desember 1840 av pave Gregor XVI, utnevnelsen publisert i april 1845; han fill Santa Maria in Portico som sin titulus.
Han deltok ved konklavet 1846 som valgte pave Pius IX.
Under en koleraepidemi som rammet hans suburbikarbispedømme Albano pleiet han de syke og døende, og pådro seg selv sykdommen, og døde av den.
Episkopalgenealogi
Hans episkopalgenealogi er:
Silvestro Belli
Silvestro Belli (født 29. desember 1781 i Anagni i Italia, død 9. september 1844 i Iesi) var en av den katolske kirkes kardinaler. Han var tilknyttet Den romerske kurie, og ble senere biskop av Iesi fra 1842.
Han ble kreert in pectore til kardinal i desember 1840 av pave Gregor XVI, utnevnelsen publisert i juli 1842, med Santa Balbina all'Aventino som tittelkirke.
Episkopalgenealogi
Hans episkopalgenealogi er:
Amphilochus neapolitanus
Amphilochus neapolitanus er en art innenfor familien Amphilochidae, av ordenen Gammaridea - som inngår i gruppen av amfipoder. Den livnærer seg i stor grad på alger. Individene kan bli 4 mm lange.
Den lever i Nordsjøen, østlige Atlanterhavet, Middelhavet og Svartehavet, på 20-80 meters dyp.
Konfliktåret 1309
Konfliktåret 1309 er en oversikt over hendelser som har med konflikter i vid forstand å gjøre som kriger, revolusjoner og opprør i 1309.
Adil Aouchiche
Adil Aouchiche (født 15. juli 2002) er en fransk fotballspiller som spiller for.
João Vieira
João Vieira er navnet til flere personer:
Nykøbing slott
Nykøbing slott var et kongelig slott som lå i Nykøbing Falster. Det antas at den eldste borgen på stedet ble oppført i siste halvdel av 1100-tallet. Slottet ble i hovedsak benyttet av kongen for å administrere de danske besittelsene i Estland.
Ca. 100 år senere bodde Kristoffer Is enke, Margarete Sambiria, som enkedronning på slottet. I 1253 ble det overtatt av Lybækkerne som samtidig brente ned Nykøbing by. I 1320 ble det inntatt av Kristoffer II som selv satt som fange her de følgende årene.
Slottet har flere ganger vært ramme rundt politiske møter, blant annet i 1399 da dronning Margrete og Hansaforbundet ble enige om en felles opptreden mot Fetaljebrødrene, og i 1507 avsluttet man en strid mellom kong Hans og Hansaforbundet.
Etter hvert ble slottet nedslitt og i 1588 godkjente Kong Frederik II arkitekt Philip Brandins utkast til et nytt slott. Kongen døde samme år og det ble hans unge enkedronning Sophie som kom til å forestå oppføringen. Etter ektefellens død hadde hun fått krongodset som livgeding, dvs. som enkepensjon.
Det annet Nykøbing slott
Slottet sto ferdig i 1594 og var et renessanseslott på linje med Kronborg og Frederiksborg. Det besto av fire sammenbygde fløyer i tre etasjer i rød tegl og sandsten. I vestfløyen fantes et innbygget nesten kvadratisk tårn med spir, og på slottets utvendige hjørner, var påbygget karnapper som også hadde spir. Adgang til husets etasjer foregikk via trappetårn i slottsgårdens fire hjørner, og selve adgangen til slottsgården foregikk via en port i nordfløyen.
Sophie residerte på slottet frem til sin død i 1631. Enkedronningen skapte seg en formue på driften av slottet, hvor hun drev med landbruk, skogbruk og anla meiereier og fiskedammer. Fiskedammene inneholdt karper, en delikatesse dengang.
Senere ble slottet benyttet av hennes sønnesønn «den udvalgte prins» Christian og hans ektefelle prinsesse Magdalena Sibylla, og ble i denne periode utvidet med voldgraver og bastioner.
Slottet ble etter dette flere ganger benyttet som enkesete for danske dronninger. Men slottet forfalt og i 1766 ble det besluttet å selge det. Året etter ble slottet solgt på auksjon med nedrivning for øye. Bygningsmaterialer herfra kan den dag i dag finnes i hus i området slottet lå.
Ål stasjon
Ål stasjon er en jernbanestasjon på Bergensbanen. Stasjonen ligger i Ål kommune i Buskerud, den ble åpnet i 1907 da Bergensbanen ble åpnet til Gulsvik i nordenden av Krøderen.
Ål stasjon var tidligere et viktig knutepunkt på Bergensbanen. Ål ligger ca. midt mellom Bergen og Oslo. De gamle damplokomotivene trengte vedlikehold etter 25 mil fra utgangsstasjonen og på Ål var det lokstall og bytte av lok. I mellomtiden kunne passasjerene kjøpe en papptallerken med lapskaus. Ofte var det også bytte av mannskap på toget og mange jernbanefolk bosatte seg på Ål.
Tilsvarende vedlikeholdstasjoner var Otta stasjon på Dovrebanen og Koppang stasjon på Rørosbanen.
Gunther Tiersch
Gunther Tiersch (født 30. april 1954), tysk roer som deltok i de olympiske leker 1968 i Mexico by.
Tiersch ble olympisk mester i roing under Sommer-OL 1968 i Mexico by. Han var styrmann på den vesttyske åtteren som vant konkurransen foran Australia og Sovjetunionen. Roerne på den vesttyske båten var Horst Meyer, Dirk Schreyer, Rüdiger Henning, Wolfgang Hottenrott, Lutz Ulbricht, Egbert Hirschfelder, Jörg Siebert og Niko Ott.
Knaften
Knaften (sørsamisk Knafta) er et lite tettsted i Lycksele kommun i Västerbottens län, Sverige.
Ivan Pyrjev
Ivan Aleksandrovitsj Pyrjev (Иван Александрович Пырьев), Ivan Aleksandrovič Pyrʹev, født 17. november 1901 i Kamen-na-Obi, Det russiske keiserdømmet, død 7. februar 1968 i Moskva) var en sovjetisk filmregissør. Fra 1954 til 1957 var han sjef for Mosfilm-studioet. Han vant Stalin-prisen (Sovjetunionens statspris) seks ganger og ble i 1948 utnevnt til Folkets kunstner.
Pyrjev var sammen med Grigorij Aleksandrov en viktig proponent av kolkos-musikalen, populære underholdningsfilmer som fokuserte på livet i kollektivbruk i Sovjetunionen. Viktige eksempler på sjangeren er Hele verden ler (1934), De møttes i Moskva (1941), Sangen om Sibir (1948) og Kubankosakkene (1949).
Filmfestivalen Il cinema ritrovato i Bologna hadde i 2012 et retrospektivt program som viste åtte av Pyrjevs filmer samtidig som det ble avholdt foredrag om hans produksjoner.
Sinulog
Sinulog er en årviss religiøs festival som avholdes tredje søndag i januar i Cebu City på Filippinene, og dagene før. Festivalen er til ære for Jesusbarnet, kjent som Santo Niño. Foruten de katolske messene som feires, både i forkant og tilknyttet religiøse prosesjoner, og selve hovedmessen foran Santo Niñobasilikaen i byens sentrum, er festivalen kjent for et særlig danseritual til minne om landets hedenske fortid og overgangen til kristendommen på 1500-tallet.
Mindre versjoner av festivalen avholdes i provinsen Cebus øvrige byer og landsbyer. Man har også ungdomsversjonen "Sinulog sa Kabataan", utført av Cebus unge én uke før hovedfestivalen.
Utenfor Cebu City og provinsen Cebu har filippinske byer som Kabankalan City, Maasin City, Balingasag, Cagayan de Oro City, Butuan City og Pagadian City sine egne festivaler til ære for Santo Niño.
Festivalen i Cebu
Sinulogfestivitetene varer med sine forberedelser i form av daglige novenemesser i Basilica de Santo Niño og katolske kirker i ni dager, og topper seg på den siste dag med den store Sinulogparaden gjennom byens gater, på tredje søndag i januar. Fredagen før blir statuetten av Santo Niño under en viss festivitas overført til St. Josephskirken i Cebu Citys nordlige forstad Mandaue City. Under de tidlige morgenstimer feires messe i St. Josefskirken og så føres Santo Niño og to andre statuer (av Vår Frue av Guadalupe – fra menigheten av samme navn i Cebu City, og et «Ecce Homo» – Jesu hellige ansikt), ført i prosesjon til Ouana's Wharf like ved den gamle Mactan-Mandaue-broen, der det står tett i tett med folk. Dit ankommer de gamle statuene rett før morgengry. Klokken 7 overføres de til et rikt blomstersmykket lite motorskip for «the fluvian procession» – overføring med båt tilbake til Cebu Sentrum. Denne ferden, som med en sløyfe over til motsatt side av Mactansundet slik at folk i Lapu-Lapu City skal kunne se statuene på nært hold på deres båtreise – følger Mactans og Cebus havneanlegg og pirer, der det er ansamlet tusenvis av troende tett i tett på stranden og på skip som ligger til favn. En rekke orkestre og dansetropper opptrer på kaiene, og fyrverkeri med kraftige kinaputter avfyres, mens skipet glir forbi. Hundrevis av rikt dekorerte skip ledsager Santo Niño-skipet på ferden, og småfly flyr over i lav høyde og slipper ut blomsterkronblader og konfetti.
Denne vannveisprosesjon, som pågår i nesten to timer, er ment å illudere Magellans skip der de i 1521 dro inn til landsbyen Sugbo (Cebu). I 2008 ble det slått en rekord: Aldri hadde det vært så mange ledsagende skip og så store folkemengser langs strender og kaier.
Vel ved kai ved Pier 1 i Cebu Citys sentrum føres statuene i gateprosesjon de få hundre metrene opp til Santo Niño-basilikaen. Der gjenskaper et skuespillertablå hendelsene i 1521 da Cebuds lokale konge og dronning ble døpt og landsbyen kristnet, og det feires så utendørsmesse på plassen foran basilikaen.
Etter messen, rundt kl 12.00, begynner en lang gateprosesjon rundt i byens gater.
Klokken 18 er det atter en messe, og om kvelden er det fritt frem for folk å danse sine særegne sinulogdanser foran Santo Niño ved basilikaen.
Søndagen er det igjen messer, og hovedmessen celebreres som pontifikalmesse av byens erkebiskop, hans hjelpebiskoper og et stort antall prester. Det hele avsluttes med et Sinulogopptog gjennom byens gater, uen de religiøse statuetter. Festlighetene tiltrekker seg godt over millionen av deltakere, og det settes opp charterfly fra nær og fjern (som USA og Canada) for utvandrede cebuanos som vil hjem til denne festivalen.